Stasiebevelvoerder, paartjie vas oor ammunisieFoto: Argief Kapt. Paul Ramaloko, woordvoerder van die Valke, sê die stasiebevelvoerder is gister in Warmbad in hegtenis geneem terwyl hy in ŉ vergadering was. Meer as 500 rondes ammunisie is vroeër by sy huis gevind. Sy beweerde medepligtiges is vroeër die middag by die Kolonnade-winkelsentrum in Montana, Pretoria in hegtenis geneem waar hulle glo wapens aan ŉ koper sou verskaf. Meer as 10 500 rondes ammunisie is in die paartjie se Fiat Uno gevind. Ramaloka sê die 43-jarige stasiebevelvoerder het na bewering die ammunisie aan misdadigers verskaf. Die drie beskuldigdes sal na verwagting Woensdag in die Pretoria-Noord-landdroshof verskyn.